Sherbrooke - Wikipedia
Sherbrooke is 'n stad in die suidooste van die Franssprekende Kanadese provinsie Quebec met 154 601 inwoners (2011). Dit is die grootste stad in die Estrie-gebied en die vierde grootste metropolitaanse gebied in die provinsie. Sherbrooke is die ekonomiese, politieke, kulturele en opvoedkundige spilpunt van Estrie (in Engels bekend as die Eastern Townships). In die vroeë 20ste eeu is na die stad verwys as The Queen of the Eastern Townships.
Bynaam: Queen of the Eastern Townships
Slagspreuk: Ne quid nimis
Koördinate: 45°24′00″N 71°53′03″W﻿ / ﻿45.40000°N 71.88417°W﻿ / 45.40000; -71.88417Koördinate: 45°24′00″N 71°53′03″W﻿ / ﻿45.40000°N 71.88417°W﻿ / 45.40000; -71.88417
1 Januarie 2002
353,49 km² (136,48 vk m)
1 459,61 km² (563,56 vk m)
128-378 m (420-1 240 vt)
437,4/km² (1 133/vk m)
183,3/km² (475/vk m)
J1E, J1G, J1H, J1J, J1K, J1L, J1M, J1N, J1R
Die nedersetting is deur Engelssprekende lojaliste uit die Dertien Kolonies gestig en het oorspronklik as Hyatt's Mill bekendgestaan. Dit is in 1818 hernoem tot Sherbrooke - ter ere van Sir John Sherbrooke (1764-1840), 'n Britse generaal wat as luitenant-goewerneur van Nova Scotia (1812-1816) en goewerneur-generaal van Brits-Noord-Amerika gedien het (1816-1818).
Sherbrooke: rue King
Die huidige stadsgebied en sy omgewing is oorspronklik deur die Abenaki, 'n Indiaanse volk, bewoon. Die eerste blanke setlaars in die omgewing van Sherbrooke was Amerikaanse lojaliste wat hulle in 1793 in die gebied gevestig het. Gilbert Hyatt, 'n boer uit Schenectady in die deelstaat New York, het hier in 1802 'n meelblom- en 'n saagmeul opgerig. Grootskaalse ekonomiese ontwikkeling het begin met die bou van die eerste spoorweg in 1850.
Op 1 Januarie 2002 is die voorstede Ascot, Bromptonville, Deauville, Fleurimont, Lennoxville, Rock Forest en Saint-Élie-d'Orford by Sherbrooke ingesluit.
Sherbrooke is geleë by die samevloeiing van die Saint-François- en Magogriviere. Dit is 'n belangrike landbougebied vir melkboerdery. Die plaaslike hokkiestokbedryf is die grootste ter wêreld.
Sherbrooke Village is 'n outentieke dorp en opelugmuseum uit die sestigerjare van die 19de eeu. Houtwerkers en skeepsbouers wys hier die ou ambagte en tegnieke van die pioniers. Die gerestoureerde geboue sluit 'n kunswinkel, woonhuise, 'n apteek, 'n poskantoor en die ou kerk in.
↑ Province Quebec: Sherbrooke. Besoek op 10 Mei 2017
Die amptelike webwerf van Sherbrooke
Ontsluit van "https://af.wikipedia.org/w/index.php?title=Sherbrooke&oldid=1750420"
Last edited on 7 Augustus 2018, at 05:28